**LĒMUMS**

LIEPĀJĀ

|  |  |  |
| --- | --- | --- |
| 2021.gada 21.janvārī |  Nr.42/1(prot. Nr.1, 42.§) | Nr.233  |

Par pašvaldībai piederošā zemesgabala

Oskara Kalpaka ielā 21/25, Liepājā,

cenas apstiprināšanu

Pamatojoties uz likuma "Par pašvaldībām" 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 3.punktu, 8.panta otro un trešo daļu, 37.panta pirmās daļas 4.punktu un 44.1 pantu, Liepājas pilsētas domes 2020.gada 12.novembra lēmumu Nr.604/17 "Par apbūvēta zemesgabala Oskara Kalpaka ielā 21/25 nodošanu atsavināšanai", sertificēta nekustamā īpašuma vērtētāja SIA "Vindeks" (Kvalifikācijas sertifikāta Nr.25) 2020.gada 10.novembra nekustamā īpašuma Oskara Kalpaka ielā 21/25, Liepājā vērtējumu, sertificētas nekustamā īpašuma vērtētājas Anitas Vēdiķes (Kvalifikācijas sertifikāta Nr.76) 2020.gada 10.decembra nekustamā īpašuma Oskara Kalpaka ielā 21/25, Liepājā vērtējumu, ņemot vērā, ka saskaņā ar Publiskas personas finanšu līdzekļu un mantas izšķērdēšanas novēršanas likuma 3.panta 2.punktu manta ir atsavināma par iespējami augstāku cenu, un izskatot Liepājas pilsētas domes pastāvīgās Finanšu komitejas 2021.gada 14.janvāra lēmumu (sēdes protokols Nr.1), LIEPĀJAS PILSĒTAS DOME

N O L E M J :

1. Apstiprināt Liepājas pilsētas pašvaldībai piederošā apbūvēta zemesgabala Oskara Kalpaka ielā 21/25, Liepājā (kadastra Nr.1700 020 0494), pārdošanas cenu 105000 EUR (viens simts pieci tūkstoši euro).

2. Noteikt, ka pircējs samaksu par lēmuma 1.punktā minēto Liepājas pilsētas pašvaldībai piederošo apbūvētu zemesgabalu veic 100% apmērā viena mēneša laikā no pirkuma līguma noslēgšanas brīža.

3. Uzdot Liepājas pilsētas pašvaldības iestādei "Nekustamā īpašuma pārvalde" sagatavot apbūvēta zemesgabala Oskara Kalpaka ielā 21/25, Liepājā, atsavināšanas paziņojumu un pirkuma līgumu.

4. Pilnvarot Liepājas pilsētas pašvaldības izpilddirektoru parakstīt pirkuma līgumu.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma 2. un 3.punkta izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei 2 eks., Nekustamā īpašuma pārvaldes galvenajai grāmatvedei, atsavināšanas ierosinātājam, Kapitālsabiedrību pārvaldības uzraudzības un revīzijas daļai |